  Анжелика Тихонова корреспондент Удмуртиысь Юкаменск ёросын агроклассъёс усьтыны чакало. Со пумысен Юкаменск ёрос администрациысь гурт возёсъя но дышетонъя ёзэтъёсысь ӧнерчиос 7-тӥ классъёсын дышетскисьёслэн анай-атайёсынызы пумиськизы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Агроклассъёсты Юкаменскысь шор ёзо школалэн инъетаз радъяны малпало Ӧнерчиос гурт возёс удысысь ӧнеръёслы дышетсконэз вӧлмытон, секыт, вуж техникаез уже кутыса ужан сярысь малпанэз быдтон но агропром огъетын кутӥськись туала технологиос сярысь вераськизы. Анай-атайёслы Юкаменск ёросысь гурт возёсъёсын механитозаторъёслэн но пудо вордӥсьёслэн ужан котырзы сярысь туспуктэмъёс но видеоматериалъёс возьматӥзы. Тодэ вайытом, кылем арын толсуре агрокласс Сарапул ёросысь школаын усьтӥзы.  Тегъёс: Дышетон Удмуртия гуртвозёс пиналъёс Юкаменск  